kardosdrur/scandi-wiki huggingface dataset:
Froelich (månekrater)

Froelich er et nedslagskrater på Månen. Det befinder sig på den nordlige halvkugle på Månens bagside, lige bag den nord-nordvestlige rand, og er opkaldt efter den amerikanske raketspecialist Jack E. Froehlich (1921 – 1967).

Navnet blev officielt tildelt af den Internationale Astronomiske Union (IAU) i 1970.

Omgivelser 
Froelichkrateret ligger kun få kilometer fra Lovelacekrateret mod nord. Længere mod syd ligger Merrillkrateret, og i sydøstlig retning ligger det større Brianchonkrater langs Månens rand.

Karakteristika 
Krateret er cirkulært og symmetrisk, men dets rand er nedslidt og hæver sig ikke meget over overfladen. De indre kratervægge er uden særlig træk, bortset fra småkratere langs den østlige og sydlige side. På kraterbunden findes en lav højderyg i den nordøstlige del og en lille central top i kratermidten.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Froelichkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Frost (månekrater)

Frost er et nedslagskrater på Månen. Det befinder sig på Månens bagside og er opkaldt efter den amerikanske astronom Edwin B. Frost (1866 – 1935).

Navnet blev officielt tildelt af den Internationale Astronomiske Union (IAU) i 1970.

Omgivelser 
Frostkrateret er forbundet med den sydlige rand af Landaubassinet. Lige mod øst ligger Petropavlovskiykrateret, og mod nordøst langs randen af Landau ligger Razumovkrateret. Douglasskrater ligger mindre end en kraterdiameter mod vest-sydvest.

Karakteristika 
Kraterets ydre rand er eroderet, men der ligger kun et enkelt småkrater over den langs dens nordøstlige side. Kratervæggen er bredere og tungere mod nord, hvor den er blevet forstærket med Landaus tidligere rand. Den nordlige del af kraterbunden er dækket af to mindre kratere, hvoraf det største ligger langs den nordvestlige indre kratervæg. Derimod er bundens sydlige del ret jævn og uden særlige landskabsformationer.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Frostkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Fryxell (månekrater)

Fryxell er et lille nedslagskrater på Månen. Det befinder sig på Månens bagside og er opkaldt efter den amerikanske geolog Roald H. Fryxell (1934 – 1974).

Navnet blev officielt tildelt af den Internationale Astronomiske Union (IAU) i 1985.

Før det blev omdøbt af IAU, hed dette krater "Golitsyn B".

Omgivelser 
Fryxellkrateret ligger midt i den vestlige, indre ring af Montes Rook. Det ligger i den alleryderste del af det område, som lige akkurat lejlighedsvis bringes inden for synsvidde fra Jorden på grund af gunstig libration, men krateret ses da fra siden og ligger i bjergrige omgivelser, så mange detaljer ikke kan observeres.

Karakteristika 
Krateret er næsten cirkulært, men har et lidt polygonalt udseende. Det er skålformet med en mørk kraterbund uden særlige landskabsformationer. De indre kratervægge har højere albedo end det omgivende terræn og synes derfor forholdsvis lyse.

Se også 
 Månekratere – Liste over kratere på Månen
 Navne på Månens have – Liste over have på Månen

Kilder

Eksterne henvisninger

Bibliografi

Navigation 

Kratere på Månen
Furnerius (månekrater)

Furnerius er et nedslagskrater på Månen. Det befinder sig på den sydøstlige del af Månens forside, tæt på den sydvestlige rand. På grund af dets placering får perspektivisk forkortning krateret til at synes aflangt, når det ses fra Jorden, men det er i virkeligheden næsten cirkulært. Det er opkaldt efter den franske matematiker Georges Furner (? – ? Højdepunkt 1643).

Navnet blev officielt tildelt af den Internationale Astronomiske Union (IAU) i 1970.

Omgivelser 
Furneriuskrateret ligger i nærheden af betydende kratere som Stevinus mod nordvest og Fraunhofer mod syd-sydvest. Længere mod nordvest ligger Snelliuskrateret og kraterdalen Vallis Snellius.

Karakteristika 
Kraterets rand er nedslidt og medtaget, ramt af mange nedslag over hele sin omkreds og med indhak langs sin basis. Meget af kratervæggen rejser sig nu kun lidt over det omgivende terræn, og de laveste dele er de nordlige og sydlige. Dog rejser den nordlige væg sig til en maksimal højde på 3,5 km.

Kraterbunden indeholder fjorten betydende kratere, hvoraf det mest fremtrædende, "Furnerius B" i den nordlige halvdel, har en central top. Mørke områder på bunden angiver steder, som er blevet oversvømmet og har fået ny overflade af lava. I bundens nordøstlige del ligger rillen Rima Furnelius. Denne kløft er omkring 50 km lang og løber i retning mod nordvest, hvor den når til kraterets nordlige rand.

I Johann H. Schröters månestudium fra 1791 tegnede han dette krater med en lav skjoldvulkan i den sydlige halvdel. Denne formation har dog vist sig vanskelig at finde på senere fotografier og ved andre observationer.

Den japanske månesonde Hiten foretog i 1993 en hård landing i nærheden af dette krater.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Furneriuskrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
For the Loveless Lonely Nights

For the Loveless Lonely Nights er den første ep fra det danske doom metal-band Saturnus.

Spor 
 "Starres" – 5:28
 "For Your Demons" – 4:26
 "Thou Art Free" – 4:44
 "Christ Goodbye (live)" – 7:11
 "Rise of Nakkiel (live)" – 6:37
 "Consecration" – 7:27

Album fra 1998
Saturnus-album
Doom metal-album
Martyre

Martyre er det andet studiealbum fra det danske doom metal-band Saturnus.

Spor 
 "7" – 1:54
 "Inflame Thy Heart" – 6:42
 "Empty Handed" – 4:12
 "Noir" – 5:33
 "A Poem (Written In Moonlight)" – 5:41
 "Softly On The Path You Fade" – 7:07
 "Thou Art Free" – 4:36
 "Drown My Sorrow" – 6:50
 "Lost My Way" – 4:47
 "Loss (In Memoriam)" – 6:49
 "Thus My Heart Weepeth For Thee" – 6:12
 "In Your Shining Eyes" – 2:36

Eksterne henvisninger 
 

Album fra 2000
Saturnus-album
Doom metal-album
Welcome to Hell

Welcome to Hell er debutalbummet fra det britiske speed/black/NWOBHM-band Venom. Det blev udgivet i 1981, og gjorde bandet kendt for deres sataniske og okkulte billedsprog og tekster. Black metal-bandet Mayhem er opkaldt efter sangen "Mayhem With Mercy".

Spor 
 "Sons of Satan" – 03:38
 "Welcome to Hell" – 03:15
 "Schizoid" – 03:34
 "Mayhem With Mercy" – 00:58
 "Poison" – 04:33
 "Live Like an Angel (Die Like a Devil)" – 03:59
 "Witching Hour" – 03:40
 "One Thousand Days in Sodom" – 04:36
 "Angel Dust" – 02:43
 "In League With Satan" – 03:35
 "Red Light Fever" – 05:14

Fodnoter

Eksterne henvisninger 

Black metal-album
Album fra 1981
Venom-album
Det kejserlige embedsmandseksamenssystem

Det kejserlige embedsmandseksamenssystem, var et system der i det kejserlige Kina afgjorde, hvem der kunne få lov til at arbejde i statsadministrationen. Systemet blev brugt i 1300 år, fra det blev opfundet under Sui-dynastiet i 605 til det blev afskaffet i slutningen af Qing-dynastiet i 1905.

Kilder 

Uddannelse i Kina
Kinas historie
Enthrone Darkness Triumphant

Enthrone Darkness Triumphant er det tredje studiealbum fra det norske melodisk black metal-band Dimmu Borgir. Det blev indspillet i januar 1997 i Abyss Studios i Sverige. Albummet blev en enorm succes for bandet, og var deres første udgivelse gennem Nuclear Blast Records såvel som deres første studiealbum som indehold sangtekster på engelsk. Albummet er blevet genudgivet mange gange i forskellige udgaver.

Albummet var også bandets første til at gøre brug af deres nye logo (det gamle logo kan stadig ses på bagsideomslaget i de oprindelige udgaver af albummet).

Spor 
"Mourning Palace" – 5:13
"Spellbound (by the Devil)" – 4:08
"In Death's Embrace" – 5:43
"Relinquishment of Spirit and Flesh" – 5:33
"The Night Masquerade" – 4:25
"Tormentor of Christian Souls" – 5:39
"Entrance" – 4:48
"Master of Disharmony" – 4:15
"Prudence's Fall" – 5:57
"A Succubus in Rapture – 6:00
"Raabjørn speiler Draugheimens Skodde" – 5:02

Fodnoter

Eksterne henvisninger
 
 

Dimmu Borgir-album
Black metal-album
Album fra 1997
Dansk-Tysk Selskab

Dansk-Tysk Selskab København Dänisch-Deutsche Gesellschaft, er en dansk forening, der blev stiftet i 1969 for at styrke det kulturelle samarbejde mellem Tyskland og Danmark. Selskabets formand er Steen Bille.

Foreningen arrangerer bl.a. ekskursioner og foredrag på dansk eller tysk om kulturelle, politiske, økonomiske og andre samfundsmæssige emner.

Selskabets har kontakt til flere tysk-danske foreninger syd for grænsen og samarbejder bl.a med: 
Dansk-Tysk Industri & Handelsklub, Goethe-instituttet og Deutsch-Dänische Handelskammer

Historie 
Dansk-Tysk Selskab blev stiftet l969, som arvtager efter Dansk-Tysk Oplysningsudvalg, der var blevet stiftet i 1960. Baggrunden for oprettelsen af oplysningsudvalget var, at en gruppe af danskere mente, at forholdene mellem Danmark og Tyskland nu var så normaliserede, at foreningen nu kunne være åben for alle.

I et et samarbejde mellem Dansk-tysk Selskab og Dansk-Tysk Industri & Handelsklub, kan der blive uddelt  ”Dansk-Tysk Pris” til personer eller organisationer, som har medvirket til at styrke og fremme den gensidige forståelse og samarbejde mellem de to lande.

Ekstern henvisning 
www.dansk-tysk-selskab

Tysk Selskab
Etableret i 1969
Gabriel Bibron

Gabriel Bibron (født 20. oktober 1805 i Paris, død 27. marts 1848 i Saint-Alban-les-Eaux) var en fransk zoolog. Han var André Marie Constant Dumérils assistent, men døde i en forholdsvis ung alder af tuberkulose.

Eksterne henvisninger 

Zoologer fra Frankrig
André Marie Constant Duméril

André Marie Constant Duméril (1. januar 1774 i Amiens – 14. august 1860 i Paris) var en fransk zoolog. 

Han efterfulgte Lacépède som professor i herpetologi og iktyologi ved Muséum National d'Histoire Naturelle i 1803. Forgængeren ville bruge sine evner indenfor politikken, men Duméril overtog officielt ikke professorstolen før Lacépèdes død i 1825. Sønnen Auguste Duméril var også zoolog.

Eksterne henvisninger 

Zoologer fra Frankrig
Personer fra Amiens
Auguste Duméril

Auguste Henri André Duméril (født 30. november 1812, død 12. november 1870) var en fransk zoolog. Han efterfulgte sin far, André Marie Constant Duméril, som professor i herpetologi og iktyologi ved Muséum National d'Histoire Naturelle fra 1857.

Eksterne henvisninger 

Zoologer fra Frankrig
Bernard Germain de Lacépède

Bernard Germain Étienne de Laville-sur-Illon, comte de Lacépède (eller La Cépède) (26. december 1756 i Agen – 6. oktober 1825 i Épinay-sur-Seine) var en fransk naturhistoriker og politiker.

Eksterne henvisninger 

Zoologer fra Frankrig
Personer i oplysningstiden
Franskmænd i 1700-tallet
Franskmænd i 1800-tallet
Henri Marie Ducrotay de Blainville

Henri Marie Ducrotay de Blainville (12. september 1777 – 1. maj 1850) var en fransk zoolog og anatom. Han var en af Georges Cuviers nærmeste medarbejdere.

Han har fået en hvalart opkaldt efter sig, Blainvilles næbhval.

Eksterne henvisninger 

Zoologer fra Frankrig
Anatomer fra Frankrig
Falsled Kro

Falsled Kro er en dansk kro og gourmetrestaurant beliggende i Falsled ved Millinge på Sydfyn.

Til kroen hører en 1.000 m2 stor køkkenhave, der gør køkkenet stort set selvforsynende med grøntsager. Kroen har i alt 20 værelser, og restauranten kan rumme op til 65 spisende gæster.

Historie 
Kroen blev opført i 1500-tallet. I 1744 blev Falsled Kro tildelt titlen som Kongelig privilegeret gæstgiveri, da Grev Reventlow fik bevilling til at brygge brændevin og holde værtshus på kroen.

Senere hen husede kroen en benzintank, en købmandsbutik og dannede desuden ramme om byens skibsfart. Den historiske bygning er i dag fredet.

I 1969 blev kroen købt af Sven og Lene Grønlykke, der også skabte Kong Hans Kælder i 1976. Kroens første køkkenchef var Michel Michaud, der bragte den franske gastronomi til Danmark. Han blev efterfulgt af Jean-Louis Lieffroy, som tilbragte hele 38 år på Falsled Kro – de 34 af dem som køkkenchef og direktør, hvor han tegnede linjen og gjorde stedet kendt for sit franske køkken af høj kvalitet. 

Per Hallundbæk videreførte det høje gastronomiske niveau fra 2008 og frem til 2017, hvor Kasper Tind Hasse tog over som køkkenchef ved kroens legendariske Molteni-komfur. I 2020 overtog han desuden titlen som administrerende direktør. 

Kasper Tind Hasse er tro mod kroens franske ophav og det såkaldte almanakkøkken. Faktisk ønsker han at gøre køkkenet til et endnu mere stednært landkøkken, hvor enkelheden og smagen er i højsædet, og hvor man følger sæsonen, i det minut tingene springer ud i haven. Derfor er brugen af køkkenhaven udvidet, ligesom der i langt højere grad bliver satset på helt lokale råvarer fra primært fynske producenter.

Falsled Kros ejerkreds tæller i dag stadig medlemmer af familien Grønlykke samt tidligere fodboldspiller Michael Laudrup,  vinmanden Peter Sisseck, tidligere Mærsk-formand Michael Pram Rasmussen og andre danske erhvervsfolk.

Kroen er en del af den eksklusive internationale sammenslutning af luksushoteller og -restauranter Relais & Châteaux.

Referencer

Eksterne henvisninger 
 Falsled Kros hjemmeside 

Kroer i Danmark
Fredede bygninger, konstruktioner og anlæg i Faaborg-Midtfyn Kommune
Evald Krog

Evald Krog (født 18. marts 1944 i Sejling, død 1. december 2020 i Ajstrup) var en dansk muskelsvindramt, der er kendt for at have grundlagt Muskelsvindfonden.

Krog grundlagde Muskelsvindfonden i 1971 i protest over, at man på det tidspunkt gjorde alt for lidt for mennesker med muskelsvind i Danmark. Han var formand for foreningen i det meste af dens levetid og var med til at grundlægge RehabiliteringsCenter for Muskelsvind i 1976, dengang under navnet Vejlednings- og Behandlingscenter samt Grøn Koncert, der arrangeres hvert år flere steder i landet.

Evald Krog var bosat i Ajstrup, ved Malling. Han blev født med muskelsvind af typen Spinal MuskelAtrofi II. I sin fritid dyrkede han især jazzmusik og har sammen med Lise Dandanell og band indsunget pladen No Matter What: Four Wheel Drive.
Evald Krog medvirkede i Lars von Triers RIGET II, 1997, hvor han var stemme for Lillebror, der blev spillet af Udo Kier.

Den 23. november 2015 meddelte Evald Krog i et personligt brev til alle medlemmer af Muskelsvindfonden, at han fratrådte som formand for Muskelsvindfonden på landsmødet i 2016, efter i alt 42 år som foreningens formand.

Referencer

Eksterne henvisninger 
 Artikel om Evald Krog  i Kristeligt Dagblad, af Dorte Remar, 28. juli 2007.

Foreningsformænd fra Danmark
Personer i Kraks Blå Bog (afdøde)
Studenter fra Viborg Katedralskole
Renate Künast

Renate Elly Künast (født 15. december 1955 i Recklinghausen, Nordrhein-Westfalen) er en tysk politiker, der repræsenterer Bündnis 90/Die Grünen. Künast var minister for forbrugeranliggender, fødevarer og landbrug fra 2001 til 2005. Siden 2005 har hun været partiets gruppeformand i Bundestag, ligesom hun fra 2011 har været medlem af delstaten Berlins parlament. Ved valget samme år var hun partiets overborgmesterkandidat.

Künast blev uddannet i socialt arbejde fra Fachhochschule Düsseldorf i 1979 og har arbejdet i et fængsel i Berlin. I 1985 blev hun kandidat i jura og arbejdede efterfølgende som advokat.

Hun meldte sig ind i Bündnis 90/Die Grünen i 1979, og var i 1990'erne medlem af Berlins parlament, hvor hun var gruppeformand og politisk ordfører. Hun udgjorde sammen med Fritz Kuhn ledelsen af partiets landsorganisation, men trådte tilbage som følge af partiets love i 2001, da hun blev minister i Gerhard Schröders første regering. Som minister arbejdede hun bl.a. for at forbedre forbrugerbeskyttelsen, at understøtte økologisk landbrug og at forbedre dyrevelfærden.

Referencer 

Ministre fra Tyskland
Medlemmer af Forbundsdagen
Politikere fra Bündnis 90/Die Grünen
Personer fra Recklinghausen
António Guterres

António Manuel de Oliveira Guterres (født 30. april 1949 i Lissabon) er en portugisisk politiker og diplomat, der var landets premierminister fra 28. oktober 1995 til 6. april 2002, og som er den nuværende generalsekretær for de Forenede Nationer, siden 1. januar 2017.

Guterres er uddannet i fysik og el-ingeniørvidenskab fra Instituto Superior Técnico i Lissabon. Han begyndte sin politiske karriere i 1972, og var medlem af Portugals parlament fra 1976 til 1995. Guterres var generalsekretær for sit parti, Partido Socialista, fra 1992 til 2002, og var fra 1999 til 2005 præsident for Socialistisk Internationale. Fra 2005 til 2015 var han FN's flygtningehøjkommissær.

Guterres overtog embedet som generalsekretær for FN, da Ban Ki-moons embedsperiode udløb ved udgangen af 2016.

Guterres taler udover sit modersmål portugisisk, også fransk, engelsk og spansk.

Referencer

Eksterne henvisninger 

Politikere fra Portugal
Generalsekretærer i FN
Portugals premierministre
Phänomenta

Phänomenta er et science center og oplevelsesmuseum beliggende i Flensborgs centrum lige ved Nørreporten. Under temaer som Kommunikation, Se og Bevægelse vises mere end 150 forskellige eksperimentelle opstillinger. Formålet er at formidle sammenhænge fra natur og teknik, idet børn og unge selv kan gå på opdagelse i den interaktive udstilling.

Phänomenta blev åbnet for første gang i september 1995 og var dengang det første selvstændige science center i Tyskland. Det blev inderettet i en af Flensborgs historiske købmandsgårde ved siden af Nørreporten. Idéen til centret kom fra byens universitet, hvor også de første interaktive udstillinger blev til. Phänomenta blev efterhånden en stor succes, så at konceptet har været forbillede for mange andre videnskabscentre andre steder i det nordlige Tyskland, som delvis optræder under samme navn som i Flensborg. Konkret findes centrets afdelinger nu også i Bremerhaven, Lüdenscheid og på øen Usedom. I 2008 blev Phänomenta i Flensborg afgørende udvidet med et nyt udstillungsareal og et nyt serviceområde. Det har i dag et udstillingsareal på cirka 4.400 kvadratmeter, som er indrettet i forskellige bygninger omkring Nørreporten, blandt dem den forhenværende købmandsgård fra det 19. århundrede. Også byporten selv er integreret i centrets aktiviteter.

Phänomenta i Flensborg fungerer som institut ved byens universitet.

Se også 
 Danfoss Universe
 Experimentarium

Eksterne links 

Museets hjemmside  
Oplev Sydslesvig om Phänomenta 

Kultur i Flensborg
Jorge Sampaio

Jorge Fernando Branco de Sampaio (født 18. september 1939 i Lissabon, død 10. september 2021) var en portugisisk politiker, der var landets præsident fra 9. marts 1996 til 9. marts 2006, valgt for partiet Partido Socialista.

Sampaio begyndte sin politiske karriere som jurastuderende ved Universidade de Lisboa. Han var involveret i studenteroprørene mod det fascistiske regime og var 1960-1961 leder af Lissabons studenterbevægelse. Som nyuddannet påbegyndte han i 1961 en karriere som advokat, og var ofte forsvarer for politiske fanger. Efter nellikerevolutionen i april 1974 grundlagde han Movimento de Esquerda Socialista (portugisisk: Venstresocialistisk Bevægelse), men forlod projektet efter kort tid. I 1978 meldte han sig ind i Partido Socialiste, og blev valgt til landets parlament, Assembleia da República, allerede året efter. Fra 1979 til 1984 var han medlem af Den Europæiske Menneskerettighedskommission. Fra 1986 til 1987 var han sit partis gruppeformand i parlamentet. Fra 1989 til 1995 var han borgmester i Lissabon. 

I 1995 offentliggjorde Jorge Sampaio, at han var kandidat til præsidentvalget det følgende år. Han vandt valgets første runde 14. januar 1996 og slog dermed den socialdemokratiske kandidat Aníbal Cavaco Silva. Han blev taget i ed som præsident 9. marts samme år, og blev genvalgt 14. januar 2001. Som præsident havde Sampaio fokus på sociale og kulturelle forhold. Han afviste i 2004 at udskrive nyvalg efter at José Manuel Barroso var trådt tilbage. Afvisningen mødte voldsomme protester fra alle venstreorienterede partier og betød, at Eduardo Ferro Rodrigues trådte tilbage som formand for Partido Socialiste. Sampio begrundede sin beslutning med, at det var nødvendigt at sikre politisk stabilitet i landet på et tidspunkt, hvor det stod over for økonomisk recession. Han udpegede Pedro Santana Lopes som ny premierminister. Men efter blot fire måneder konkluderede Sampio, at den nye regering ikke sikrede stabilitet, men snarere det modsatte. Han udskrev derfor nyvalg til afholdelse i februar 2005. 24. februar 2005 udpegede han José Sócrates som ny statsminister. Selv trådte han tilbage som præsident 9. marts 2006, og blev efterfulgt af hans modkandidat fra 1996, Aníbal Cavaco Silva.

I maj 2006 blev han af FN's generalsekretær udpeget som den første Særlige Udsending vedrørende kampen mod tuberkulose. I april 2007 blev han af den nuværende FN-generalsekretær Ban Ki-moon udpeget som Høje Repræsentant til Alliance of Civilisations.

Henvisninger 

Portugals præsidenter
Politikere fra Portugal
Personer fra Lissabon
Conch Republic

Conch Republic () er en mikronation erklæret af byen Key West i Florida, som en ironisk protestløsrivelse fra USA den 23. april 1982.  Republikkens navn kommer fra ranellidae-sneglefamilien, som også er afbildet i republikkens våben og flag.  Valgsprogene lyder "We Seceded Where Others Failed" (vi løsrev hvor andre fejlede) og "The Mitigation of World Tension through the Exercise of Humor" (lindring af spændinger i verden gennem anvendelse af humor).  I 2004 havde Conch Republic 24.768 indbyggere iflg. en folketælling.

Den oprindelige protestbegivenhed skyldtes et reelt problem i forbindelse med, at U.S. Border Patrol opsatte en vejspærring og kontrolpost på US Route 1, for at lette deres søgning efter narkotika og illegale indvandrere.  Vejen er en af kun to, der forbinder Florida Keys med fastlandet, og dermed var det til stort besvær for beboerne og turismen, som er Key Wests primære erhverv.  Derfor forlangte bystyret, at kontrolstedet omgående skulle fjernes.  Da en klage ikke førte til noget, erklærede Key West den 23. april 1982 sin uafhængighed og dannede Conch Republic.

Borgmester Dennis Wardlow fra Key West blev udnævnt til premierminister.  Conch Republic erklærede krig mod USA, men kapitulerede dog betingelsesløst et minut senere og ansøgte om 1 mia. dollar i international udviklingsbistand.  Begivenhederne medførte stor opmærksomhed og førte kort efter til, at kontrolstedet blev opgivet, samt at Key West fik en ny turistattraktion.

Selv om Conch Republics tid som uafhængig stat var på under en dag, identificerer mange indbyggere i Key West sig stadig med republikken.  Hvert år i ugen omkring den 23. april, fejres republikkens uafhængighedsdag.

Conch Republic har "ambassader" i Frankrig og Finland, og sælger fantasipas og falske diplomatiske titler til alle interesserede.

Eksterne henvisninger 
 Officiel hjemmeside (på engelsk)

Florida
Mikronationer